《丹水》
宋代·王禹偁

瑟瑟复潺潺，朝宗去不还。
和云归汉浦，喷雪下商山。
影浸仙娥面，波涵织女鬟。
饮猿清满掬，渡鹿冷侵斑。
北润深通洛，东犇嶮叩关。
灌园萦似带，漕磑曲如环。
夜枕惊幽梦，秋汀照病颜。
玉膏分地脉，银汉落人寰。
漱石藏青鲤，崩沙聚白鹇。
村桥微雨後，岸树夕阳间。
翠涨新萍绿，红浮败叶殷。
贰车时濯足，来伴钓翁闲。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。